****

#  РЕПУБЛИКА БЪЛГАРИЯ

#  Министерство на земеделието, храните и горите

#  Областна дирекция “Земеделие” Търговище

**Препис!**

**З А П О В Е Д**

**№ РД-04-194**

**гр.Търговище, 22.07.2020 г.**

На основание чл.106, ал.1 и ал.2 от Правилника за прилагане на закона за собствеността и ползването на земеделските земи (ППЗСПЗЗ), чл.105, ал.2 и ал.3 от ППЗСПЗЗ, Заповед № РД-46-235/22.05.2019 г. на министъра на земеделието, храните и горите, във връзка с изразено принципно съгласие за започване на процедура за обявяване на търг по реда на §12а от ПЗР на ЗСПЗЗ, чл.27, ал.9, във връзка с ал.8, изр.второ от ЗСПЗЗ и чл.106, ал.13 от ППЗСПЗЗ за продажба на имоти частна държавна собственост, представляващи земеделски земи в бившите стопански дворове на организациите по §12 от ПЗР на ЗСПЗЗ

**ОТКРИВАМ :**

**1.Първа процедура** за провеждане на търг с тайно наддаване за придобиване на следният поземлен имот - частна държавна собственост:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Съгласувателно писмо на МЗХГ изх.№/дата | Община, землище | Поземлен имот № | площ /дка/ | кат | НТП | начална тръжна цена /лв/ | депозит 10% /лв/ | разходи по чл.56ш, ал.1, т.2 от ППЗСПЗЗ | Съседни имоти |
| 66-818/ 15.04.2020 г. | с. Великденче общ. Омуртаг | 10392.138.7 | 3,949 | 6 | стоп.двор–пасище | 3 341,00 | 334,10 | 50,00 | 10392.138.5 10392.138.4 10392.213.7 10392.138.3 10392.138.9  |

Съгласно разпоредбата на чл.27, ал.8, изречение посл. от ЗСПЗЗ и чл.106, ал.13 от ППЗСПЗ в първи търг право на участие имат само собственици на имоти в границите на стопанския двор, съседни на имота - предмет на търга.

**2.Условия за участие:** Право на участие в първи търг имат физически лица, еднолични търговци и юридически лица, регистрирани по Търговския закон или по Закона за търговския регистър, които са собственици на имоти в границите на стопанския двор, съседни на имота, предмет на търга и притежават документи за собственост. Класиране ще се проведе, ако се явят поне двама легитимни кандидати (съседи), които са подали правилно попълнени заявления в срок, чиито документи отговарят на изискванията, не са „свързани лица“ по смисъла на Търговския закон и ДОПК и „свързани предприятия“ по смисъла на Закона за малките и средни предприятия, притежават документ за собственост на индивидуализирани съседни имоти (с индивидуални идентификатори в КККР) към датата на публикуване на заповедта. За участие в търга правоимащите лица подават заявление по образец, към което се прилагат копие на документ за собственост на имота, съседен на имота - предмет на търга.

 **3. Депозит за участие в търга: 10%** от началната тръжна цена. Върху него не се начислява лихва и не подлежи на връщане при отказ от сключване на договор. Банковото бордеро за внесения депозит се представя заедно с документите за участие в търга и се внася по сметка на ОД „Земеделие” Търговище: **IBAN BG70 STSA 9300 3302 1931 10 BIC STSA BGSF БАНКА ДСК.**  **4. Разходите по чл.56ш, ал.1, т.2 от ППЗСПЗЗ** се заплащат от спечелилия търга участник.

**5. Място и срок на получаване и подаване на заявления:** Документите за участие в търга се получават /подават/ в сградата на ОД„Земеделие”Търговище, ул.„Христо Ботев” № 3, ет.1 всеки работен ден от 900 часа до 1700 часа, **в срок 30 /тридесет/ календарни дни** /до 24.08.2020г. вкл./, считано от публикацията на заповедта в местен вестник. Документи могат да се изтеглят от интернет страницата на дирекцията - **ODZG\_Targovishte@mzh.government.bg**.

 **6. Подаване на документи за участие в търга:** Заявителите или упълномощеното от тях лице, писмено с нотариална заверка на подписа, подават в ОД „Земеделие” Търговище отделно заявление за всеки имот по образец, утвърден от Министъра на МЗХГ. **Предложената в заявлението тръжна цена следва да бъде само в цели левове за всеки имот - обект на търга и не може да бъде по-ниска от началната тръжна цена.**

 **Към заявлението се прилагат**:копие от документ за собственост на съседен имот, на имота описан в точка 1, нотариално заверено пълномощно, когато документите се подават от упълномощено лице;платежен документ за внесен депозит в оригинал, когато плащането не е извършено по електронен път;протокол от заседание на съответния оправомощен орган, съдържащ решение за закупуване на държавните имоти - предмет на продажбата, когато заявителят е юридическо лице;декларация за обстоятелствата по чл. 106, ал.18 от ППЗСПЗЗ, а именно че свързани лица по смисъла на Търговския закон и свързани предприятия по смисъла на Закона за малките и средните предприятия не могат да бъдат самостоятелни кандидати или участници в тръжната процедура за един и същ имот;копие от документ за самоличност на физически лица; копие от документа за регистрация или единен идентификационен код съгласно чл.23 от Закона за търговския регистър на юридическото лице или едноличния търговец; копие на документ за самоличност на физическото лице, представляващо търговеца при провеждането на тръжната процедура; декларация по образец за поверителност и неразпространение на данни, одобрена със Заповед № РД-04-37/ 18.06.2019 г. Документите за участие в търга се подават в запечатан плик и се записват в регистър с входящ номер, дата и час на приемане, подпис на длъжностното лице и на приносителя. Търгът се провежда само в случай, че **поне двама** кандидати са подали заявление и са допуснати до участие в търг.

 **7. Тръжна комисия:** Директорът на OД„Земеделие” Търговище в 3 /тридневен/ срок след изтичане крайния срок за подаване на заявления за участие в търга, назначава със заповед тръжна комисия. В 14-дневен срок тръжната комисия разглежда заявленията, класира предложенията и определя спечелилия търга кандидат. За резултатите от търга се съставя протокол съгласно чл.107, ал.8 от ППЗСПЗЗ. Когато няколко участници са предложили една и съща цена за имот, между тях се провежда търг с явно наддаване, като стъпката за наддаване е в размер на **сто лева** от предложената от кандидатите при търга с тайно наддаване цена. Търгът се счита за спечелен от участника предложил най-висока цена.

 **8. Условия за възстановяване на депозита:** Внесените депозити от некласираните кандидати се възстановяват в 7-дневен срок след приключване на търга, а депозитът на кандидата, класиран на второ място – след подписването на договора със спечелилия кандидат. Депозитите на кандидатите, класирани на първо и второ място не се възстановяват в случай на отказ за сключване на договор. Депозитът на обжалвалия търга участник се възстановява след влизането в сила на съдебното решение.

 **9. Място за обявяване на протоколите от търга:** Протоколите се обявяват на информационно табло в ОД„Земеделие” Търговище и се публикуват на интернет страницата на дирекцията.

Настоящата заповед да се публикува на интернет страницата на дирекцията, на страницата на Министерство на земеделието, храните и горите и поне в един местен вестник най-малко 30 /тридесет/ дни преди крайния срок за подаване на заявленията за участие. Заповедта да се постави в 3 /тридневен/ срок от издаването й на видно място в ОД „Земеделие” Търговище, общинска служба по земеделие, в общината и в кметството на населеното място по местонахождение на съответните имоти.

СЕВДА ЕРМЕНКОВА / п /

*Директор ОД “Земеделие” Търговище*

**7700 гр.Търговище, ул.Христо Ботев № 3, ет.1, тел. 0601/ 620 05**

**E-mail**: ODZG\_Targovishte@mzh.government.bg